ہیری پوٹر

ہیری پوٹر چھُ جے کے رولِنٛگ سُند اَکھ ناول ترتیب۔   یہٕ چھُ اصل تہٕ بدی جادوگرن سٟتؠ اَکھ نٔو جادوئی دُنیا بیان کران، جادوُک سکوٗل، لژھلؠن پؠٹھ وُڑان تہٕ افسأنوی جانور۔ اَتھ ناولس مَنٛز، ہیری پوٹر (امک مرکزی کردار) تہٕ باقی کردار یَتھ مَنٛز ہرمائنی گِرٛنجر ، رون ویٖضلی تہٕ ڈرٛیکو مالفاےچھِ ہوگوارٹس نٲمی سکوٗلس مَنٛز جادوُک مطالعہٕ کران تہٕ چھِ نین مہم جوئی ہنٛد سامنہٕ کران۔ یِم ناولہٕ چھِ اَمی ناوٕچ 7 ہالی وُڈ فلمَن مَنٛز تہِ بناونہٕ آمٕتؠ۔ ناولَن ہٕنٛدؠ ہِنٛدی ایڈیشن تہِ چھِ دٔستِیاب۔ پوٗرٕ دٔلیٖل چھےٚ برطانیہ کِس مُلکَس مَنٛز گژھان تہٕ یہِ چھِ سٲری خیٲلی۔ یہٕ ناول چھُ شاید اکوہمہٕ صدی ہنٛد سارِوٕے کھوتہٕ مَشہوٗر ناول۔ یہِ چھےٚ اَکھ خیٲلی دٔلیٖل یۄسہٕ جے کے رولِنٛگن1997 تھس مَنٛز لیٚچھمٕژ چھےٚ۔ یَتھ پؠٹھ 2001 مَنٛز ہیری پوٹر ناوٕچ اَکھ فِلِم ٲس بناونہٕ آمٕژ۔

دٔلیٖل
اَمہِ ناولہِ سیریزٕچ دٔلیٖل چھےٚ ہیری پوٹر ناوٕکِس أکِس نوجوانَس أنٛدؠ پٔکھؠ نژان، یُس اَکھ یتیٖم چھُ۔ لۄکچارس مَنٛز اوس نہٕ ہیری پتہ زِ سُہ اوس اَکھ جادوگر۔ ییٚلہِ تٔمِس یہِ معلوم گوٚو زِ سُہ چھُ اَکھ جادوگر، سُہ چھُ جادوگری تہٕ جادوگری ہٕنٛدِس سکوٗل، ہوگوارٹس مَنٛز شٲمِل گژھان۔ یِتھ پٲٹھؠ چھِ ہیری تہٕ تیٚم سٕندین دوستن (ہرمائنی گرِٛنجر تہٕ رون ویٖضلی) ہِنٛز دِلچسپ زِندگی شروٗع گژھان۔ کُنہِ کُنہِ ساتہٕ چھُ تِمن پننِس خوفناک دُشمن، بدی تہٕ دہشت گرد جادوگر لارڈ وولڈیمورٹُک مُقابلہٕ کرُن پؠوان۔ دٔلیٖلہِ مَنٛز چھُ پرٛٮ۪تھ جایہِ اصل تہٕ خراب جادوٗ لبنہٕ یِوان۔

ناول کِتابہٕ
+ کِتاب کٕننہٕ آمژٕHarry Potter and the Philosopher's Stone (ہیری پوٹر تہٕ فلاسفر سٕنٛز کٔنؠ )120 millionHarry Potter and the Chamber of Secrets (ہیری پوٹر تہٕ سِرٕ بٔرِتھ تہہ خانہٕ )77 millionHarry Potter and the Prisoner of Azkaban (ہیری پوٹر تہٕ ازکابن نُک قٲدؠ)65 millionHarry Potter and the Goblet of Fire (ہیری پوٹر تہٕ نارُک پیالہٕ )65 millionHarry Potter and the Order of the Phoenix (ہیری پوٹر تہٕ پھینِک سٕنٛز جماعت ) 65 millionHarry Potter and the Half-Blood Prince (ہیری پوٹر تہٕ کم زات شہزاد )65 millionHarry Potter and the Deathly Hallows (ہیری پوٹر تہٕ موتٕچ ڈٲلؠ )65 million

 حَوالہٕ